Qqaren-d ylla yiwen n urgaz zik-nni, deg yiwet n taddart, yezweǧ, yesεa tameṭṭut d yelli-s, isem-is Reziqa. Argaz iḥemmel yelli-s,meεna yella wayen iḥemmel ugar n yelli-s. Argaz ihi yesεa tasekkurt deg lqus,ur yettwali yiwen, Ala netta i yettaẓen ɣer lqus, yettwali tasekkurtnni. Mačči d tikkelt neɣ d snat i iweṣṣa tameṭṭut-is :"Ma yuɣ-itt kra tsekkurt-nni, ɣas bnu ɣef lmut-im!" Yuɣ lḥal ma yenna-d awal, tikelt ɣer deffir ur telli. Leεmer yerẓi yiwen awal-is, neɣ ixulef-it deg rray, ala Rezqiya i yebɣan ayendin ad twali tasekurt-nni deg lqus.